لعبة الحياة الجديدة هاي اللعبة من الالعاب الي توفر تجربة فريدة من نوعها واللاعب راح يلعب أكثر من دور, طبعاً هاي اللعبة راح تخليك تسوي الشي الي تريدة وتصنعة بيدك وحسب المواصفات الي تريدها, وتستخدم بعض الاشياء بالقتال والمعارك وطبعاً راح يجيك اعداء اكثر كل ما صعد مستواك.
شنو هاي اللعبة مقتطفات عنها
انت وحدك بجزيرة مهجورة وتحاول أنه تبني وتسوي مدينك ومستعمرتك من الصفر طبعاً راح ياخذ من وقت لأن لازم يصير عندك ورش عمل وحفر ابار وانتاج المنتجات الحيوانية والنباتية ومعالجتها وبعدها تبيع هاي المنتجات حتى حصل منها فلوس تكدر تستثمرها.
هنا راح تواجه الطبيعة وشنو بيها وشتكدر تاخذ من الطبيعة من منتجات وتحولها إلى اشياء مفيدة الك ولمدينتك من اشجار من نباتات وحيوانات وما ننسى النفاق الي تكدر من خلالها تطلع الذهب والحديد الخ, وتكدر تسوي اشياء وتشوف هاي الاشياء صالحة للأكل صالحة للانسان.
وتكدر تروض الحيوانات الخاصة بك او الي انت تشتريهم او الي تجيبهم من البراري وهذا الشي كلش حلو وتروح بكل مكان مع الحيوانات الاليفة الخاصة بك, وتكدر تصيد الاسماك وبعض الحفلات الخاصة والعامة مع كل المخلوقات الموجودة على الجزيرة, واكيد تكدر ترعى الحيوانات وتنطيهم الاكل تعلم بعض الحيوانات المهارات الي انت تحتاجها منهم.
واكيد راح تلكة خصوم وياك واعداء والكثير من الناس الي يحاربون هذا الشيء, وانت هنا راح تكدر تشوف شنو أكثر شي مناسب الك وللمعارك الي تدخل بيها.